open-index/open-wikipedia-markdown huggingface dataset:
Crosby (Nord-Dakota)

**Crosby** er en amerikansk by og hovedstad for Divide County i staten Nord-Dakota. Det er også fylkets største by. I 2000 hadde byen et innbyggertall på 1089, mens det i 2010 hadde sunket til 1070. Byen ligger nær grensen til Canada. Den er oppkalt etter S.A. Crosby, en forretningsmann som var med på å grunnlegge byen. Byen ble grunnlagt i 1904.

## Norsk-amerikanere
64,7 % av befolkningen i fylket er norskamerikanere, noe som er den største prosentandelen i et fylke i hele USA. I området hvor Crosby ligger (i fylket og nabofylkene) er en stor andel av befolkningen norskamerikanere.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Christian Wisbech

**Christian Wisbech** (1801–1869) var en norsk lege, blant de første som ble utdannet i Norge.

Han tok preliminæreksamen i 1818 til *laud* og ble konstituert kompanichirurg ved det norske Jægerkorps i september 1819.
Den 4. desember 1821 ble han cand.med. *med første karakter* 
fra Det Kongelige Frederiks Universitet i Kristiania, og ble korpslege i hjembyen Bergen, ved søndfjordske nationale
Musketerkrops, som det het. Han var også tidvis brigadelæge og stadsfysikus. Fra juni 1823
til september året efter, var han  på studiereise til Frederiks Hospital i København, videre til Tyskland, med den jevnaldrende Christen Heiberg (1799–1872), også fra Bergen.
I 1826 ble han fast ansatt ved Bergens civile sykehus. Wisbech etablerte Bergens medicinske selskab (Bergens Lægeforening) i 1831. 
Han sa i 1848 opp stillingen sin ved Bergens civile sykehus, etterfulgt av Daniel Moldenhawer Bull (1802–63).
Wisbech gikk til stilling som distriktslege i Aker og Nedre Romerike.
Til Kristiania flyttet han i 1860 og året efter mottok han St. Olavs Orden (ridder).

Han var sønn av statskirurg Christian Wilhelm Wisbech (1740–1822), som var vaksinatør i sitt Bergen Vaccinationsinstitut i Markveien. Moren
var dennes andre kone, Marie Cathrine Martens (1758–1830). Faren var bartskjær (allmenpraktiserende lege) og sentral i byens bartskjærerlaug.  

Selv ble Christian (sønnen) gift med Alida Georgine Brunchorst (1803–60) som var sønnedatter til skipsreder Jørgen Brunchorst (1736–1800). Blant deres seks barn var Christian Wilhelm Wisbech (1832–1897) som var politiker og i marinen, gift med Thora Heiberg (datter til medisinprofessor Christen Heiberg), mens datteren Hermine Alida (1837–1918) ble gift med presten Michael Færden.

## Referanser
Samveldet av uavhengige staters herrelandslag i fotball

**Samveldet av uavhengige staters herrelandslag i fotball** representerte Samveldet av uavhengige stater (SUS), som var en regional konføderasjon bestående av 12 suverene stater (av totalt 15) som oppstod etter oppløsningen av Sovjetunionen i perioden fra 1990 til 1992. Laget ble skapt som følge av at  allerede hadde kvalifisert seg til EM i fotball 1992, og i fare for å miste plassen ble man enige om å danne et samlet lag under navnet SUS - på engelsk *Commonwealth of Independent States (C.I.S)*.

## Historie
Ettersom Sovjetunionen formelt sluttet å eksistere fra den 1. januar 1992 ble også øvrig fotballorganisering som Sovjetunionens herrelandslag i fotball og Sovjetunionens fotballforbund lagt ned. Samveldet av uavhengige staters fotballforbund ble stiftet den 11. januar samme år og tatt opp i FIFA to dager senere. På samme tid ble også fotballforbundene for de ulike deltagende nasjonene i SUS stiftet. Deres første kamp var en vennskapskamp mot  den 25. januar, som SUS vant 1–0 under ledelse av landslagstrener Anatolij Bysjovets. Det ble deretter spilt flere vennskapskamper mot land i Sør- og Mellom-Amerika. Deres «nasjonalhymne» var Symfoni nr. 9 av Ludwig van Beethoven. Etter EM i fotball 1992 ble laget omdannet til Russlands herrelandslag i fotball.

## Medlemsland i SUS
°Fotballandslag i parentes.
*  ()
*  ()
*  ()
*  ()
*  ()
*  ()
*  ()
*  ()
*  ()
*  ()
*  ()
*  ()

## EM i fotball 1992
I juni 1992 startet EM i fotball 1992 i Sverige, hvor SUS spilte gruppespillkamper mot  (1–1),  (0–0) og  (0–3). Troppen bestod av 20 spillere, hvorav 15 var fra Russland, tre var Ukraina, og to fra henholdsvis Georgia og Belarus. Etter Skottland-kampen var SUS ute av mesterskapet, og alle resultater og fremtidige kamper ble overført til det nystartede Russlands herrelandslag i fotball, som spilte sin første kamp i august 1992.

## Se også
* SUS under Sommer-OL 1992 - OL-«landslaget» i 1992 ble konstruert etter samme prinsipp.

## Eksterne lenker
* RussiaTeam.ru – SUS og Russlands resultater i 1992
FNs sikkerhetsråds resolusjon 83

**FNs sikkerhetsråds resolusjon 83** (kode: **S/1511**) er en FN-resolusjon som ble vedtatt 27. juni 1950 av sikkerhetsrådet angående Nord-Koreas militære angrep på Sør-Korea.

Resolusjonen slo fast at angrepet på Sør-Korea, gjennomført av militære styrter fra Nord-Korea representerte et brudd på freden. Rådet forlangte en stans i alle krigshandlinger og at Nord-Korea skulle trekke sine styrker tilbake til den 38. breddegrad. Rådet bemerket ellers rapporten fra United Nations Commission on Korea som slo fast at Nord-Korea ikke hadde oppfylt FNs sikkerhetsråds resolusjon 82 og at umiddelbare militære tiltak var nødvendig for å gjenopprette internasjonal fred og sikkerhet.

Rådet anbefalte deretter FNs medlemsland å stille slik assistanse til rådighet for Republikken Korea (Sør-Korea) for å slå tilbake det militære angrepet.

Resolusjonen ble vedtatt mot stemmen til Jugoslavia. Egypt og India var til stede, men deltok ikke i avstemningen, mens Sovjetunionen ikke deltok i møtet.

## Eksterne lenker
* Teksten til resolusjonen (på UNHCR.org)
Hans Hækkerup

**Hans Hækkerup** (født 3. desember 1945 i Frederiksberg, død 22. desember 2013) var en dansk sosialdemokratisk politiker. Han var forsvarsminister fra 1993 til 2000, og var i 2001 sjef for FNs midlertidige administrasjon i Kosovo (UNMIK).

## Liv og virke
Hækkerup ble i 1973 cand.polit. ved Københavns Universitet. Han ble første gang fast medlem av Folketinget i 1979 og satt til 1981. I 1984 ble han på nytt valg til Folketinget og satt denne gang til 2001. I 1993 ble han forsvarsminister i Poul Nyrup Rasmussens første regjering, en posisjon han beholdt i Rasmussens andre, tredje og fjerde regjering.

Fra 13. januar til 31. desember 2001 var han FNs generalsekretærs spesialrepresentant for Kosovo og sjef for FNs administrasjon i provinsen (UNMIK). Han trakk seg fra stillingen etter at de første frie valgene ble avholdt.

Hans Hækkerup var sønn av Per Hækkerup og Grete Hækkerup, samt nevø av Hans Erling Hækkerup, alle framtredende sosialdemokratiske politikere.  

## Bibliografi
* *På skansen. Dansk forsvarspolitik fra murens fald til Kosovo*, 2002. ISBN 87-595-1904-5
* *Kosovos mange ansigter*, 2003. ISBN 87-595-2020-5

## Referanser


## Eksterne lenker
* 
* 
*  Minister of Defence of Denmark. Hans Haekkerup, biografi fra NATO
Zhuhai spesielle økonomiske sone

**Zhuhai spesielle økonomiske sone** eller **Zhuhai Special Economic Zone** (kinesisk: 珠海经济特区), etablert 5. august 1980, er en av de fem første spesielle økonomiske soner etablert i Folkerepublikken Kina.

Opprinnelig omfattet området 6,1&nbsp;km² i byprefekturet Zhuhai i Guangdong, men det ble utvidet til 15,16&nbsp;km² den 29. juni 1983 og til 121&nbsp;km² den 5. april 1989. (Hele byprefekturet er på 1&nbsp;653&nbsp;km².)
Wiesbaden Hauptbahnhof

**Wiesbaden Hauptbahnhof** er Wiesbadens sentralstasjon, den ble åpnet i 1906. Den er en av Hessens viktigste jernbaneknutepunkter med rundt 40&nbsp;000 reisende og 250 tog daglig og betjenes av S-Bahntrafikk og regiontrafikk samt nasjonal fjerntrafikk. 

Den har like stor persontrafikk som Darmstadt Hauptbahnhof, bare Frankfurt Hauptbahnhof har mer trafikk. Den ble bygget som etterfølger for stasjonene *Taunusbahnhof* fra 1840, *Rheinbahnhof* fra 1857 og *Ludwigsbahnhof* fra 1879, disse lå ved siden av hverandre på det nåværende messeområdet. En ny stasjon hadde også blitt nødvendig på grunn av stadig flere tilreisende kurgjester.

## Eksterne lenker
*
Darmstadt Hauptbahnhof

**Darmstadt Hauptbahnhof** er Darmstadts sentralstasjon, den ble åpnet i 1912. Den er en av Hessens viktigste jernbaneknutepunkter med rundt 30&nbsp;000 reisende og 220 tog daglig og betjenes av S-Bahntrafikk og regiontrafikk samt nasjonal og internasjonal fjerntrafikk. 

Stasjonen har like stor persontrafikk som Wiesbaden Hauptbahnhof, bare Frankfurt Hauptbahnhof har mer trafikk. Den ble bygget som etterfølger for stasjonene *Main-Neckar-Bahnhof* fra 1846 og *Ludwigsbahnhof* fra 1858 fordi disse ikke lenger kunne betjene den voksende trafikken og ikke hadde plass nok til utvidelser.

## Eksterne lenker
*
Wiesbaden-Südost

**Südost** er en av de to sentrale bydelene i Wiesbaden. Wiesbaden Hauptbahnhof ligger i Südost. Bydelen har et areal på 6,62 km² og har 18&nbsp;342 innbyggere.

## Eksterne lenker
*
Daniel Batman

**Daniel Batman** (født 20. mars 1981 i Melbourne, død 26. juni 2012) var en australsk sprinter som konkurrerte i Sommer-OL 2000. Han var australsk mester på 200 meter i 2005 og 2006, men konkurrerte også på 100 meter og 400 meter. Beste internasjonale plassering var 6.-plass på 200 meter i   VM i friidrett innendørs 2003. Han døde i en bilulykke nær Darwin i juni 2012.

## Referanser


## Eksterne lenker
* 

* ABC om Batmans død
Johanna Ögren

**Johanna Ögren** (født 1976 og oppvokst i Vittangi, Sverige) er en svensk forfatter og skribent. Hun har bodd lenge i Stockholm, men siden 2012 har hun vært tilbake i Vittangi.

Ögren har gitt ut bøkerne *Lilla Gummans gör det själv-guide* (Ica Bokförlag, 2011) og *När två blev tre: Förstagångsföräldrars funderingar, farhågor och fantasier* (Natur & Kultur, 2012). Hun var en av personene bak bokforlaget Norstedts litteraturtidsskrift *Album* for 2009.

Ögren er også en kjent profil i svensk bloggmiljø, og har vært med å starte flere betydningsfulle blogger, blant disse Bokhora. Våren 2012 ble hun av avisen Internetworld plassert på 17.-plass i en oversikt over det digitale Sveriges mest kreative personligheter. Hun er gift med forfatteren Daniel Åberg.

## Referanser
Xiamen spesielle økonomiske sone

**Xiamen spesielle økonomiske sone** eller **Xiamen Special Economic Zone** (), etablert i oktober 1980, er en av de fem spesielle økonomiske soner etablert i Folkerepublikken Kina. 

Den var opprinnelig på 2,5&nbsp;km² i Xiamen men ble utvidet til 131&nbsp;km² i 1984, da med hele Xiamenøya, og består dermed av bydistriktet Huli og av bydistriktet Siming med unntak av Gulangyu.

Distriktene Haicang og Xinglin ble gjort til «Taiwan forretningsfolks investeringssoner» den 20. mai 1989, og  Jimei ble opprettet i 1992. Her nyter utenlandsinvesteringer de samme begunstigelser som i sen spesielle økonomiske sonen.

## Se også
*Shantou Special Economic Zone
*Shenzhen Special Economic Zone
*Zhuhai Special Economic Zone

## Eksterne lenker
* Chinavista 
* CNR
* Xinhuanet
Diré

**Diré** er en by og kommune i kretsen Diré, i regionen Timbuktu i Mali. **Diré** er administrasjonssenter i kretsen. Ifølge folketellingen av 2009 hadde byen 22&nbsp;365 innbyggere.

Det tales flere språk i byen, mest utbredt er songhai. Av byens befolkning er det et stort flertall muslimer. Med sin beliggenhet på Niger-elvens venstre bredde, er viktige inntektskilder for byen relatert til jordbruk og handel.

## Referanser


## Eksterne lenker
* 
*  .
Buharkent

**Buharkent** er en by og et distrikt i provinsen Aydın i Egeerregionen i Tyrkia. Den ligger 86 kilometer øst for byen Aydın, i retning mot Denizli.

Området ligger i samme dal som elven Büyük Menderes med fjellet Karlıkdede (1 724m) i nord. Distriktet er kjent for sine varme kilder og geotermisk energi. Tyrkias første geotermiske kraftverk ble bygget her i 1984. Økonomien er avhengig av agrikultur, især bomull, fiken og druer.

Navnet Buharkent betyr *dampby*, og ble gitt på grunn av de varme kildene og kraftverket som ble bygget her. Før dette het byen *Burhaniye*.

I selve byen Buharkent bor det kun 6 811 mennesker.

## Eksterne lenker
*
Det norske medicinske Selskab

**Det norske medicinske Selskab** (etablert 1833 i Kristiania) er en norsk forening av leger. Målet er å drive opplysning og videreutdanning av leger, de har regelmessige møter og gir ut medisinske tidsskrift. Det het *Lægeforeningen i Christiania* frem til 1847,  og hadde sitt utspring fra «Lægevidenskabelig Journal-Læseselskab», som var en gruppe på tretten leger ved Det Kongelige Frederiks Universitet som ga ut det medisinske tidsskrift Eyr (1826-1837) og Norsk Magazin for Lægevidenskaben (1840-1938). Blant grunnleggerne i denne lesesirkelen var Michael Skjelderup, Magnus Andreas Thulstrup, Jens Johan Hjort (1798–1873), Christen Heiberg, Christian August Egeberg og Frederik Holst. Siden 2003 har foreningen gitt ut bladet *[[Michael (tidsskrift)|Michael]]* oppkalt etter grunnleggeren Michael Skjelderup.
Redaktører 2010 til 2012 er Øivind Larsen og Magne Nylenna.

## Referanser
Theodore Hook

**Theodore Edward Hook** (født 22. september 1788, død 24. august 1841) var en engelsk romanforfatter og komponist, og for en kort tid også offentlig tjenestemann på Mauritius. Han er kjent for sine for sine spøk og pek, særlig «Berners Street-spøken» i 1810.

Han tilbrakte et år ved skolen i Harrow og ble immatrikulert ved Universitetet i Oxford, men han bodde aldri ved universitet. hans far var fornøyd med sønnens musikalske dyktighet, og 16 år gammel, i samsvar med sin far, fikk han en dramatisk suksess med *The Soldier's Return*, en komisk opera, og fulgte den opp med rekke andre populære oppsetninger sammen med John Liston og Charles Mathews, inkludert *Teleki*.

Hook ble en levemann og herre på byen, og ikke minst en spøkefugl, best kjent for «Berners Street-spøken» i 1810 da han arrangerte for mange handelsmenn, og kjente figurer som Lord Mayor of London, guvernøren av Bank of England, formannen i Det britiske ostindiske kompani og hertugen av Gloucester, til å besøke fru Tottenham ved 54 Berners Street, kun for at han selv skulle vinne et veddemål om at han kunne omforme et hvilket som helst hus i London til det mest omtalte adresse i løpet av en uke.

Hook trådte fram allerede i 1805 som forfatter, og vant tidlig prinsregent Georgs gunst. Han ble i 1812 tildelt skattmestermebetet på Mauritius, men på grunn av underslag begått av en underordnet tjenestemann, fikk han underslag i kassen, og ble dømt til å erstatte den engelske kronens tap på 12 000 pund. Under saksutredningen var han redaktør for det ultratoryistiske tidsskriftet *John Bull*. Etter at rettssaken var over, satt han en tid i gjeldsarrest.

Hook ga ut romanene *Sayings and Doings* (1824–28), *Maxwell* (1830), *The Parson’s Daughter* (1833), *Love and Pride* (1833), *Jack Brag* (1837), *Births, Deaths and Marriages* (1839) och *Cousin Geoffrey, the Old Bachelor* (1840). I 1836 overtok han redaksjonen av *New Monthly Magazine*, hvor han skrev *Gilbert Gurney* og *Gurney Married*.

Han giftet seg aldri, men bodde sammen med Mary Anne Doughty og hadde seks barn sammen med henne.

## Referanser


## Litteratur
* Barham, Richard Harris (1877): *Life and Remains of Hook*, 3. utg.
* Lockhart, John Gibson (Mai 1843): «Review of *Peregrine Bunce*» i: *Quarterly Review*, s. 53-108. Inneholder en bigrafisk skisse av Hook
* Dunn, Bill Newton (1996): *The Man Who Was John Bull*, Allendale Publishing, 29 Old Palace Lane, Richmond TW9 1PQ, GB
* Harper, Graeme (2004): «Hook, Theodore Edward (1788–1841)» i: *Oxford Dictionary of National Biography*, Oxford University Press
Tjuvholmen skulpturpark

**Tjuvholmen skulpturpark** er et kunstanlegg på Tjuvholmen , like ved Aker Brygge, sentralt i Oslos havnebasseng. Skulpturparken åpnet 10. august 2012, og består av syv kunstverk utført av kjente internasjonale samtidskunstnere som Louise Bourgeois, Peter Fischli & David Weiss, Antony Gormley, Anish Kapoor, Ellsworth Kelly, Ugo Rondinone og Franz West. I 2013 blir parken utvidet med flere skulpturer. 

Skulpturene står ut mot Oslofjorden, med utsikt til Akershus slott og festning, og omgir Astrup Fearnley Museet, som også ble oppført på Tjuvholmen. Kunstmuseet er tegnet av den italienske arkitekten Renzo Piano, som også har tegnet skulpturparken. I tilknytning til skulpturparken finnes en badestrand som er åpen for publikum.
 
## Bakgrunn for parken
Skulpturparken er utviklet av Selvaag Gruppen og Aspelin Ramm Gruppen som sammen eier Tjuvholmen KS, selskapet som har ansvaret for utbyggingen av Tjuvholmen. Det var i 2002 at Selvaag Gruppen og Aspelin Ramm Gruppen, i samarbeid med arkitekt Niels Torp, vant en offentlig konkurranse om utvikling av nye Tjuvholmen. Da Tjuvholmen ble kjøpt av Oslo Havn KF, ble deler av salgssummen øremerket til en gave til byen bestående av skulpturparken, Astrup Fearnley Museet, badestrand og utkikkstårnet Tjuvtitten .

I utviklingen av skulpturparken på Tjuvholmen har man blant annet konsultert det kjente danske kunstsenteret Louisiana Museum of Modern Art, Louisiana kunstmuseum.

Nesten alle skulpturene i skulpturparken er utlånt fra Selvaagsamlingen, bortsett fra ”Things for a House on an Island” og ”Untitled (Totem)”, som er eiet av Tjuvholmen KS. Selvaag-familien har i flere tiår hatt et sterkt engasjement for kunst og skulpturer. Selskapets grunnlegger, Olav Selvaag, hadde en visjon om å bringe figurativ skulpturkunst ut av museene og inn i bomiljøene. Selvaag har siden 1958 en tradisjon med å utsmykke sine boligområder med skulpturer. I løpet av disse årene har Selvaag utplassert over 500 skulpturer i ulike bomiljøer. I 2004 tok Selvaag Gruppen initiativet til å etablere Peer Gynt-parken på Løren i Oslo.

## Skulpturene
Skulpturparken består av følgende kunstverk: 

* ”Eyes” av Louise Bourgeois
* ”Things for a House on an Island” av Peter Fischli & David Weiss
* ”Edge II” av Antony Gormley
* ”Untitled” av Anish Kapoor
* ”Untitled (Totem)” av Ellsworth Kelly
* ”Moonrise" av Ugo Rondinone
* ”Spalt” av Franz West

## Referanser


## Eksterne lenker
* 
* ''Skulpturparken''. Museets hjemmeside.  Besøkt 30. mars 2016.
* ”Skulpturelle kvaliteter”,  Tjuvholmen.no
* ”Renzo Piano tegner for Tjuvholmen”, Tjuvholmen.no
* ”Vestkantblikk: Tjuvholmen vs Bjørvika”, Østkantliv.no 
* ”Dette blir verdens vakreste museum”, Dn.no
* ”Fra kysttrafikk til folkeliv”,  Oslohavn.no 
* ”Her skal nye Astrup Fearnley ligge”, Aftenposten.no
* Skulpturvandring på Tjuvholmen
Peter Fischli

**Peter Fischli** (født 8. juni 1952) er en samtidskunstner fra Sveits.

Fischli har studert i Italia ved Accademia di Belle Arti i Urbino (1975–76) og Accademia di Belle Arti i Bologna (1976–77).

Fishli har samarbeidet med kunstneren David Weiss i perioden 1979-2012. Fischli og Weiss har arbeidet med en mengde ulike medier, blant annet film, foto, skulpturer og installasjoner.

Deres første samarbeid var fotoserien ”Wurstserie”(”pølseseri”), som bestod av fotografier av ulike typer pølser, kjøtt og andre hverdagslige objekter. Deres mest kjente verk er filmen ”Der Lauf der Dinge” (The Way Things Go).

## Kunstneriske kjennetegn
Fischli og Weiss´kunst beskrives ofte som humoristisk og ironisk. Som skulptører er de mest kjent for sine kopier av hverdagslige objekter, verktøy og gjenstander laget av materialet polyuretan. De ønsker å vise hvilken betydning kopier har i vårt masseproduserende konsumentsamfunn, og forsøker å motarbeide kunstens tradisjonelle dyrking av tanken om at kunstobjekter er geniale og enestående.

## Utstillinger
Fischli og Weiss hadde sin første felles utstilling i Galerie Balkon (Sveits, Genève) i 1981. Senere har de hatt utstillinger i blant annet i Sonnabend Gallery (New York, USA 1986), Museu d’Art Contemporani de Barcelona (Spania 2000), Museum Boijmans Van Beuningen (Rotterdam, Nederland 2003), Museo Tamayo Arte Contemporáneo (Mexico City, Mexico 2005), Tate Modern (London, England 2006).

## Peter Fischli & David Weiss i Norge
Installasjonen ”Things for an House on an Island” (2005) er utplassert i Tjuvholmen skulpturpark. Den består av 105 malte objekter i varierende størrelse, som er laget av materialet polyuretan. Installasjonen er et hus som tilskueren kan kikke inn i. Verket ble laget etter at kunstnerduoen hadde vært på besøk på Tjuvholmen.

## Referanser


## Eksterne lenker
* 
*  The Way Things Go, Icarus Films  
*  «The poetics of banality, Fischli and Weiss's work – in pictures» 30. april 2012, The Guardian
Michael Steiner

**Michael Steiner** (født 28. november 1949 i München) er en tysk diplomat. Han var fra 2002 til 2003 sjef for FNs midlertidige administrasjon i Kosovo (UNMIK).

## Liv og virke
Steiner studerte rettsvitenskap i München og Paris og begynte i 1981 å arbeide i Auswärtiges Amt, det tyske utenriksdepartementet. Fra 1989 til 1991 var han ved ambassaden i Praha i en periode da jernteppet falt og ambassaden mottok mange østtyskere på flukt fra DDR. Steiner fikk oppmerksomhet for selv å ha hjulpet flyktninger inn på ambassadens område.

Fra 1991 til 1992 arbeidet han for tysk humanitær bistand i Kroatia. Deretter ble han leder for avdelingen for multilaterale fredsprosesser i utenriksdepartementet, for så å få ansvar for departementets avdeling for fredsskapende arbeid i det tidligere Jugoslavia. Steiner var fra 1994 til 1995 Tysklands representant i den internasjonale kontaktgruppen for det tidligere Jugoslavia. Han gikk så i internasjonal tjeneste og var fra 1994 til 1995 stedfortredende høyrepresentant for Bosnia-Hercegovina. I 1998 var han ambassadør i Tsjekkia. 

Fra 1998 til 2001 var han utenriks- og sikkerhetspolitisk rådgiver for forbundskansler Gerhard Schröder. Han gikk av etter den såkalte «kaviaraffæren» over hans opptreden i forbindelse med Schröders besøk Russland.

Fra 14. februar 2002 til 8. juli 2003 var Steiner FNs generalsekretærs spesialrepresentant for Kosovo og sjef for FNs administrasjon i provinsen (UNMIK). Deretter ble han i 2003 Tysklands representant ved FN og andre internasjonale organisasjoner i Genève, der han var til 2007. Steiner ble så utnevnt til ambassadør i Italia og San Marino, en post han hadde fra 2007 til 2010. Fra 2010 til 2012 var han den tyske regjeringens spesialutsending for Afghanistan og Pakistan. I 2012 ble Steiner utnevnt til ambassadør i India.

## Referanser
Ferjesambandet Barmen–Kvaløya–Austefjorden

**Barmen–Kvaløya–Austefjorden** var et fergesamband mellom Austefjorden i Sund kommune og Kvaløya og Barmen i Austevoll kommune. Fergesambandet til Austefjorden ble åpnet i 1988 og nedlagt i 1995. Fergestrekningen Kvaløya–Barmen ble nedlagt da Bakkasundbrua åpnet i 1999.

Fra 21. mars til 17. juni 1999 ble ferjestrekningen midlertidig åpnet på grunn av at Krokeidevegen raste ut i Storavatnet ved Krokeide i Fana bydel i Bergen kommune. Raset førte til at Krokeide ferjekai måtte stenges.

I 2007 gjorde Hordaland fylkeskommune en vurdering av gjenåpning av ferjesambandet, men fant at trafikkgrunnlaget var for beskjedent til at det var økonomisk forsvarlig. Det har senere blitt luftet ny politisk vilje til å gjenopprette ferjestrekningen.

## Referanser
Operasjon Highjump

**Operasjon Highjump (OpHjp)**, offisielt benevnt **The United States Navy Antarctic Developments Program, 1946-1947**, var en Antarktisoperasjon i United States Navy som ble organisert av kontreadmiral Richard E. Byrd og ledet av kontreadmiral Richard H. Cruzen. Operasjon Highjump ble iverksatt 26. august 1946 og varte til slutten av februar 1947. Task Force 68 omfattet 4&nbsp;700 mann, 13 fartøyer og flere fly. Hovedformålet til Operasjon Highjump var å etablere forskningsstasjonen Little America IV.

## Tidslinje
Den vestlige flåten av skip under ledelse av kaptein Charles A. Bond ankom Marquesasøyene 12. desember 1946, og USS «Henderson» og USS «Cacapon» satte opp meteorlogiske målestasjoner. Den 24. desember begynte fly fra USS «Currituck» å gjennomføre rekognoseringsturer.

Den østlige flåten under ledelse av kaptein George Dufek nådde Peter I Øy i slutten av desember 1946.

1. januar 1947 ble «Jack Browne» dykkermasker og DESCO oksygenutstyr benyttet på de første amerikanske dykkertoktene under den antarktiske isen. Paul A. Siple var representant for US War Department på ekspedisjonen.

Den sentrale flåten, ledet av kontreadmiral Richard H. Cruzen, ankom Hvalbukta 15. januar 1947 og anla basen Little America IV med tilhørende rullebaner.

Marinefartøyer og personell ble sendt tilbake til USA i slutten av februar 1947 da operasjonen ble avsluttet på grunn av de forverrede værforholdene og vinterens tidlige ankomst.

En oppfølgingsekspedisjon, Operasjon Windmill, returnerte til området sommeren etter (1947–1948).

## Menneskelige tap
30. desember  1946 omkom radiooperatørene Wendell K. Hendersin, Fredrick W. Williams og Maxwell A. Lopez da deres PBM Mariner «George 1» styrtet i en snøstorm. Seks av besetningsmedlemmen overlevde ulykken og ble berget 13 dager senere. En plakett ble senere oppført ved McMurdo Station til minne om de tre omkomne. I tillegg omkom  Vance N. Woodall under lossing av et skip på Rossbarrieren.

## Se også
* Liste over antarktisekspedisjoner

## Referanser


## Eksterne lenker
* 
* Operation Highjump: A Tragedy on Ice www.south-pole.com
Johan Storm Aubert Hjort

**Johan Storm Aubert Hjort** (1835–1905) var en norsk øyelege og professor i medisin, den første som gjorde hjernekirurgi i Norge.

Etter examen artium 1853 og cand.med. 1861 fra Det Kongelige Frederiks Universitet, var han frivillig militærlege i Danmark 1864 for å bidra i den andre slesvigske krig. Hjort hadde studiereise til Wien, Venezia, Dresden, Berlin, Paris og London 1865–1866, var reservelege ved Rikshospitalet 1867–1870, samt militærlege i Kristiania og Bergen. I 1873 søkte han på professoratet i øyekirurgi (frigjort etter Christen Heiberg) og vant i kamp med Jacob Munch Heiberg. Han ble innvalgt i Det Norske Videnskaps-Akademi 1878, var formann i Det norske medicinske Selskab 1883–84, ridder i 1. klasse av St. Olavs Orden 1891. I 1889 foretok han et kirurgisk inngrep i hjernen, det første i Norge. Noen år efter begynte han å skjelve på hånden og trakk seg tilbake.

Ellers var han nær venn av Halfdan Kjerulf og fra 1857 med i dennes sangkvartett. Hans far var også militærlege, Jens Johan Hjort (1798–1873).  Johan giftet seg i 1868 med Johanne Elisabeth Falsen (1849–1922). Blant deres barn var marinbiologen Johan Hjort (1869–1948).

## Referanser
Arham

**Arham** er en landsby og kommune i kretsen Diré, i regionen Timbuktu i Mali.

Arham hadde 3147 innbyggere ved folketellingen i 2009, og et areal på 97 km2.

## Referanser


## Eksterne lenker
*
Franz West

**Franz West** (født 16. februar 1947 i Wien i Østerrike, død 26. juli 2012 samme sted) var en kunstner fra Østerrike, utdannet ved Akademie der bildenden Künste Wien. 

Hans arbeider startet som en motreaksjon mot wienaksjonistene, som på midten av 1960-tallet gjennomførte brutale happenings ved å bruke kroppen og gjenstander fra dagliglivet som kunstneriske uttrykksmidler. West reagerte på dette ved å arbeide videre i grenselandet mellom happenings, junkskulptur og pop. Han arbeidet både med skulpturer, møbler, tegning, maleri og collage. 

## Kunstneriske kjennetegn
Objektene blir ofte satt i et miljø som inviterer publikum til å bruke og interagere med gjenstandene. Det kan dreie seg om en film som skal få publikum til å reagere, eller kunstverk som publikum kan sitte på for å slappe av eller for å betrakte andre tilskuere eller kunstverk.
Franz West brukte ofte billige og enkle materialer som gips, armeringsjern, restmateriale, tape og nylonbånd.

## Utstillinger og utmerkelser
Franz West hadde en rekke utstillinger. Blant disse var Museum of Modern Art, (New York 1997), Renaissance Society (Chicago, USA 2000), Galeria Juana de Aizpuru (Madrid, Spania 2004), Whitechapel Art Gallery (London, England 2003), Museum für angewandte Kunst (Wien, Østerrike 2008), Fondation Beyeler (Basel, Sveits 2009), Museum Ludwig (Köln, Tyskland 2010) og Kunsthaus Graz (Østerrike 2011).

Han mottok følgende utmerkelser: Otto Mauer-Preis (Østerrike, 1986), Skulpturenpreis der Generali Foundation (Østerrike, 1993), Wolfgang-Hahn-Preis, Museum Ludwig (Tyskland, 1998), Golden Lion for Lifetime Achievement, Veneziabiennalen (2011) .

## Franz West i Norge
To av Franz Wests skulpturer er utplassert i Tjuvholmen skulpturpark i Oslo. Den ene er «Artist chairs/Künstlerstühle» (2012), som består av 24 forskjellige stoler på 85 x 45 x 55 cm. Den andre er ”Spalt” (2003), som består av tre separate deler i aluminium: ankeret (som er 355 x 55 x 500 cm og veier cirka 180 kg), livbøyen (som er 400 x 55 x 400 cm og veier cirka 250 kg) og repet (som er 290 &times; 290 &times; 600 cm og veier cirka 350 kg).

## Referanser


## Eksterne lenker
* Franz West hjemmeside
* ”Gagosian Gallery”, gagosian.com
Tove Strømme

**Tove Strømme** (1940–2011) var en norsk maler, datter av Olav Strømme. Hun hadde utdannelse fra Kunstakademiet og Statens Håndverks- og Kunstindustriskole i Oslo. Fra 1965 til 1971 studerte hun i Ghana og ved Royal College of Art i London. Motivene hentet hun fra sine reiser i mange land og fra vår moderne teknifiserte verden med flystriper og motorveier.

Hun hadde mange separatutstillinger i gallerier og kunstforeninger og har deltatt i kollektivutstillinger i Brighton, Belfast, London i tillegg til Centre Internationale d'Art Contemporaire og Grafikk Biennale Baden-Baden i Tyskland.

Tove Strømme har smykket ut Ullevål sykehuskapell. Hennes *Plan* fra 1974 er kjøpt inn av Nasjonalmuseet/Museet for samtidskunst i Oslo. Hun mottak Chr. Lorck Schives legat, Th. og A. Klaveness reisestipend, Statens materialstipend og Statens garantiinntekt for kunstnere.

## Referanser


## Eksterne lenker
* Tove Strømme i Store norske leksikon
* Om Tove Strømme hos www.artgate.no
Tore Svensson

**Tore Svensson** (født 6. desember 1927, død 26. april 2002,) var en svensk fotballspiller som spilte målvakt for flere svenske klubber og det svenske herrelandslaget.

Svensson vokste opp under enkle forhold sammen med tolv søsken. Keeperen begynte sin fotballkarriere i Falkenbergs FF, før han gikk over til IF Elfsborg i 1949. I 1951 gikk han over til Malmö FF, hvor han ble førstekeeper. Han var den gang den andre spilleren for klubben som var hentet utenfor Skåne, og kom til å spille 433 kamper for klubben, hvor han også ble svensk mester i 1953.

Han spilte også for Sveriges herrelandslag i fotball, hvor han var andrekeeper etter Kalle Svensson. Sammenlagt spilte han fire A-landslagskamper i perioden 1956 til 1958, og var med i Sveriges VM-tropp i 1950 såvel som i 1958. Han forlot Malmö FF i 1961, og spilte for IFK Ystad i 1963-64. Ved siden av fotballkarrieren arbeidet han først i klesbutikk, men ble senere en suksessrik bilselger. Etter spillerkarrieren var han keepertrener i Malmö FF, hvor han trente Janne Möller.

## Referanser


## Eksterne lenker
* 
*  Tore Svensson på Eu-Football.info
*  Tore Svensson på worldfootball.net
Pål Angelskår

**Pål Angelskår** (født 20. desember 1973) er en norsk musiker, låtskriver og forfatter fra Oslo.

Angelskår er vokalist og låtskriver i gruppen Minor Majority og har tidligere spilt i gruppen Reverend Lovejoy. Hans første soloalbum *Follow Me* kom ut i september 2012. Oppfølgeren *The Cellar Door Was Open, I Could Never Stay Away* kom i 2015 til gode kritikker i norsk presse. 

Angelskår har også skrevet to skjønnlitterære bøker, en diktsamling: *I sommer skal jeg gifte meg med Cecilie* (2011) og en novellesamling: *Er vi venner igjen?* (2014). Begge er utgitt på Flamme Forlag. 

## Plater
### Med Minor Majority
* 2001 &ndash; *Walking Home from Nicole's* 
* 2002 &ndash; *If I Told You, You Were Beautiful* 
* 2004 &ndash; *Up for You & I* 
* 2006 &ndash; *Reasons to Hang Around* 
* 2007 &ndash; *Candy Store* 
* 2009 &ndash; *Either Way I Think You Know*
* 2019 &ndash; *Napkin Poetry*
* 2021 - *The Universe Would Have to Adjust*
* 2022 - *Kiss Off*

### Med Reverend Lovejoy
* 1998 *Another Time, Another Place*
* 2000 *Polo is not the issue darling, Champagne is!*
* 2003 *Way Past Sorry*

### Som soloartist
* 2012 *Follow Me*
* 2015 *The Cellar Door Was Open, I Could Never Stay Away*

## Bøker
* 2011 - *I sommer skal jeg gifte meg med Cecilie - *diktsamling
* 2014 - *Er vi venner igjen? -* Noveller

## Eksterne lenker
* 
* 
*
Joey O’Brien

**Joey O'Brien** (født 17. februar 1986) er en irsk fotballspiller som spiller for klubben Shamrock Rovers som høyreback. Han startet karrieren i Bolton Wanderers der han noterte seg for 50 ligakamper. Han var to ganger utlånt til Sheffield Wednesday. Sommeren 2011 signerte han for West Ham United. Han scoret sitt første mål for West Ham i 4-0 seieren borte mot Watford FC. Hans første mål i Premier League kom hjemme mot Stoke i november 2012. I januar 2013 signerte han en ny 2,5 års kontakt med West Ham. O'Brien har også notert seg for 5 a-landskamper.

## Eksterne lenker
*
Liste over kulturminner i Aurskog-Høland

**Liste over kulturminner i Aurskog-Høland** er en oversikt over fredede og/eller bevaringsverdige bygninger og elementer i Aurskog-Høland. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
César Sampaio

**Carlos Campos César Sampaio** (født 31. mars 1968 i São Paulo) er en brasiliansk tidligere fotballspiller, som avsluttet sin karriere i 2004.

César Sampaio er en av få spillere som har spilt for alle fire storklubbene fra São Paulo (Santos, Palmeiras, Corinthians og São Paulo), og regnes som en av Palmeiras fremste fotballspillere gjennom tidene.

Han ble tildelt Bola de Ouro, prisen for årets spiller i brasiliansk seriefotball, to ganger, i 1990 og 1993, og var del av Brasils landslag i Copa América i 1993, men ble ikke tatt ut til VM-troppen verken i 1990 eller i 1994.

Han var også en del av Brasils tropp som vant Copa América og Confederations Cup i 1997, og spilte i VM-sluttspillet i 1998, hvor han spilte i seks kamper fram til finalen, som de tapte mot vertslandet Frankrike. Han scoret tre mål i turneringen; et mot Skottland i gruppespillet, og to mot Chile i kvartfinalen.

I oktober 2019 ble han ansatt som assistent-trener for . Han holdt stillingen fram til hovedtrener Tites avgang etter VM-sluttspillet i desember 2022.

## Meritter
* Finalist VM i fotball 1998 med Brasils landslag
* FIFA Confederations Cup i 1997 med Brasils landslag
* Copa América i 1997 med Brasils landslag
* Série A år 1993 och 1994 med Palmeiras
* Campeonato Paulista år 1993 og 1994 med Palmeiras, samt i 2001 med Corinthians
* Torneio Rio-São Paulo i 1993 og 2000, med Palmeiras
* Asiatiske Cupvinnercupen i 1995, med Yokohama Flügels
* Asiatiske Supercupen i 1995, med Yokohama Flügels
* Copa do Brasil i 1998, med Palmeiras
* Mercosul Cup i 1998, med Palmeiras
* Copa Libertadores i 1999, med Palmeiras
* Supercopa de España i 2000, med Deportivo La Coruña

## Referanser


## Eksterne lenker
*
Hans B. Gundersen

**Hans Bernhard Gundersen** (født 12. april 1917 på Dovre, død 16. september 1997) var en norsk offiser i Sjøforsvaret. Han er kjent for sin innsats under andre verdenskrig og ble etter krigen kontreadmiral.

Gundersen var MTB-skipper under andre verdenskrig. Han tjenestegjorde etter krigen i etterretningstaben og hadde særlig ansvar for lyttekablene i Barentshavet. Senere ble han kontreadmiral og var stasjonert i Bodø og Horten. Gundersen tjenestegjorde også ved NATOs hovedkarter til han gikk av med pensjon i 1982.

For innsatsen under krigen ble Gundersen tildelt St. Olavsmedaljen med ekegren og den britiske dekorasjonen Distinguished Service Cross.

## Referanser
Hildegunn Gjertrud Hovdenak

**Hildegunn Gjertrud Hovdenak** er en norsk syklist. Fram til sesongen 2012 syklet hun terrengsykling, men fra og med 2012-sesongen satset hun også på landeveissykling, og allerede samme sesong ble hun norsk mester i fellesstart.

## Meritter
* Norsk mester i fellesstart, landevei 2012.

## Referanser


## Eksterne lenker
* 
* Merida rittranking
Den sorte tulipan (TV-film)

***Den sorte tulipan*** er en norsk TV-film som ble sendt på NRK-TV i 1964. Filmen er basert på Alexandre Dumas' kjente eventyrroman med samme tittel fra 1850. Manus var ved Helge Reiss, som også spilte en sentral rolle. Det var NRKs Barne- og Ungdomsavdeling som stod bak produksjonen. Den ble innspilt i sort-hvitt.

*Den sorte tulipan* var Norges bidrag i Prix Jeunesse i 1964 (klassen 12 til 15 år).

Den ble sendt i reprise i 1966 og i 1970.

## Handling
Handlingen er lagt til Nederland i 1789. Det er like før den franske revolusjon bryter løs. Tiden er turbulent, og både skyldige og uskyldige kastes i fengsel. Aristokratene plages av en banditt som kaller seg «Den sorte tulipan». Han har blitt en helteskikkelse for de fattige, men ingen vet hvem han egentlig er.

## Om serien

*Den sorte tulipan* ble godt mottatt av anmelderne i både Aftenposten og VG.

En hørespillversjon på fire episoder ble produsert og sendt på NRK radio allerede i 1960. Også denne var manus ved Helge Reiss.

Den norske versjonen av *Den sorte tulipan* kom i en periode hvor NRK lagde TV-serier av en rekke kjente ungdomsklassikere, slik som blant annet *[[Lille Lord Fauntleroy (TV-serie)|Lille Lord Fauntleroy]]* (1966), *[[Greven av Monte Cristo (TV-serie)|Greven av Monte Cristo]]* (1965) og *[[Den røde pimpernell (TV-serie)|Den røde pimpernell]]* (1968).

;Produksjonsstab
*Manus og replikkintruksjon: Helge Reiss
*Regi: Per Simonnæs
*Dekorasjon: Laila Hovland

## Rollebesetning
*Helge Reiss .... Vilhelm av Oranien
*Per Christensen .... Cornelius
*Inger Teien .... Rosa
*Alfred Solaas .... Isaac Boxtel
*Ingrid Øvre .... Fru Boxtel
*Stig Egede-Nissen .... Johan de Witt
*Frimann Falck Clausen .... Gryphus
*Børt-Erik Thoresen .... Piet
*Thor Hjorth-Jenssen .... Tyckalaer
*Finn Kvalem .... Oberst Van Decken
*Einar Sissener .... Van Systens
*Egil Lorck .... Magistraten

## Referanser


## Eksterne lenker
*
Terje Næss (maratonløper)

**Terje Næss** (født 6. august 1961) vant NM i maraton i 1999 og 2000.

Med tiden 2.11.56 er Terje Næss nummer 6 på den norske maratonstatistikken gjennom alle tider. Dette oppnådde han i Houston Marathon i 1995.

## Medaljer i norske mesterskap

## Referanser




## Eksterne lenker
*
Bekkevoll ungdomsskole

**Bekkevoll ungdomsskole** er en ungdomsskole i Molde grunnlagt i 1970. Bygningsmassen ble totalrenovert i 2010. 

Den og dens rektor, Leif Vatne, var i 1984 i mediafokus grunnet dårlig datautstyr, i en tid da andre skoler fikk finansiert slikt fra det private næringsliv.  

Den kjente investor Kjell Inge Røkke gikk her til 1974, da han var 16 år. MFK-spillerne Jan Fuglset, Torkild Brakstad og Erik Brakstad har vært lærere ved skolen.

I dag har skolen om lag 429 elever, fordelt på 8., 9., og 10. klasse.

## Referanser
Millenniumprisproblem

**Millenniumprisproblemene** er syv problemer innen matematikk, som ble satt av Clay Mathematics Institute i år 2000. I oktober 2014 er seks av dem ennå uløst. En korrekt løsning på noen av disse problemene gir deg en pris på 1&nbsp;000&nbsp;000 amerikanske dollar (av og til kalt en *millenniumpris*), tildelt av det samme instituttet. Poincaré-formodningen ble løst av Grigorij Perelman, og er det eneste av disse problemene som har blitt løst så langt. Han valgte imidlertid å avvise prisen i 2010.

Disse er:
* P = NP-problemet
* Hogdes formodning
* Poincaré-formodningen (**Løst**)
* Riemann-hypotesen
* Eksistens av Yang-Mills og at det har et massegap
* Eksistens og glatthet av løsningen av Navier-Stokes-ligningene
* Birch-Swinnerton-Dyers formodning

## Se også
*Liste over uløste matematiske gåter
## Eksterne lenker
*
Vågsetra barne- og ungdomsskole

**Vågsetra barne- og ungdomsskole** er en kombinert barne- og ungdomsskole på Skålahalvøya i Molde kommune. Skolen ble gunnlagt i 1970.
Yunnankjøkkenet

**Yunnankjøkkenet** (kinesisk: 滇菜, pinyin: *Diāncài*; eller 云南菜, pinyin: *Yúnnán cài*) er et amalgam av han-kinesiske og minoritetsfolks matretter. Et kjennemerke er den utstrakte bruken av blomster som mat. 

To av provinsens mest kjente produkter er pu-erh-te (普洱茶) og xuanweiskinke (宣威腿).

Blant de mest kjente rettene i yunnankjøkkenet er *[[guoqiao mixian]]* 过桥米线, *qi guo ji* 气锅鸡, *boluo fan* 菠萝饭, *yiliang*and 宜良烤鴨, *[[jidou liangfen]]* 鸡豆凉粉, *shiping doufu* 石屏豆腐, *[[erkuai]]* 饵块, *[[lufu]]* 卤腐, *[[rubing]]* 乳并 og *[[Rushan (ost)|rushan]]*.

Kjøkkenet er også influert av mongolsk matskikk fra innvandring under Yuan-dynastiet og av nærheten til India og Tibet.  I 2017 ble det hevdet av yunnankjøkkenet var i ferd med å bli populært i USA.

## Referanser
Mekdes Bekele

**Mekdes Bekele Tadese** (født 20. januar 1987) er en etiopisk friidrettsutøver som spesialiserer seg på 3000 meter hinder.

Bekele ble nummer 3 under Junior-VM i 2006 i Beijing. Hun ble nummer to under det afrikanske mesterskapet i 2008 og deltok under Sommer-OL i Beijing samme år. Der kom hun ikke til finalen.

### Personlige rekorder
* 3000 meter hinder - 9.20,23 min (2008)
* 3000 meter - 9.01.17 min (2010)
* 5000 meter - 15:49.11 min (2011)

## Referanser


## Eksterne lenker
*
Lü Zhengcao

**Lü Zhengcao** (, født 4. januar 1905 i Haicheng i provinsen Fengtian i Kina, død 13. oktober 2009 i Beijing) var en kinesisk general og kommunistisk politiker.

Lü ble i 1937 medlem av det kinesiske kommunistiske parti. Dan deltok i krigen mellom Japan og Kina fra 1937 til 1945 og dessuten i den kinesiske borgerkrig mot Kuomintang fra 1945 til 1949.

Før han ble kommunist arbeidet han som assisten til general Zhang Xueliang i Kuomintang. I denne rolle var han øyenvitne til Xi'an-hendelsen, da Zhang og en annen general, Yang Hucheng, tvang regjeringssjef Chiang Kai-shek til å bilegge striden mot kommunistene til fordel for kampen mot japanerne.

Med kommunistenes seier i 1949 var Lü blitt en av landets mest erfarne militære ledere. Han ble utnevnt til generalsposisjonen *[[Shang Jiang]]* da denne graden ble gjeninnført i 1955.

I 1985, For å støtte reintroduksjonen av de n sterkt utryddingstruende Père David-hjorten i Kina, var Lü Zhengcao i 1985 med på å grunnlegge og lede *China Milu Foundation*, nå kjent som China Biodiversity Conservation and Green Development Foundation.

Han døde i en alder av 105 år og var da den siste av sin generasjon ledende generaler fra Folkets frigjøringshær.

## Referanser


## Eksterne lenker
* 
*  
* Last of New China's first generals passes away (Xinhua)
* Nachrufartikel auf telegraph.co.uk
11 Camelopardalis

**11 Camelopardalis** er en dobbeltstjerne i stjernebildet Sjiraffen. Kompanjongen ligger bare tre bueminutter fra 11 Camelopardalis.

11 Camelopardalis er også en variabel, men forskjellen i størrelsesklasse er bare 0,07.

## Eksterne lenker
* CCDM J05062+5900
* HR 1622
* Image 11 Camelopardalis
Yngre legers forening

**Yngre legers forening** (Ylf) er en fagforening/yrkesforening for leger i utdanningsstilling, bl.a. leger i spesialisering (tidligere kalt assistentleger og turnusleger), stipendiater, legespesialister og andre leger i akademiske stillinger på lavere nivå. Foreningen ble etablert i 1911, og er en av syv yrkesforeninger i Den norske legeforening. Med 10600 medlemmer (2022) er det den nest største foreningen tilsluttet Den norske legeforening. Styret i Yngre legers forening består av: Kristin Kornelia Utne (leder), Ingeborg Henriksen (nestleder), Tobias Iveland (styremedlem), Jasna Ribic (styremedlem), Lars Magnus Aker (styremedlem), Lillan Haugen (styremedlem), Kjetil Askim (styremedlem) og Beanca Gottenberg (styremedlem, yngsterepresentant).  

Ylf utgir nettavisen yngreleger.no, redaktør er Mikal Hole. 

## Ledere

* Grethe Aasved (1996-1999)
* Bente Kristin Johansen (1999-2001)

*Yngve Mikkelsen (2001 - 2004)
*Hilde Engjom (2004 - 2006)
*Per Meinich (2006 - 2008)
*Hege Gjessing (2008 -2011)
*Johan Georg R. Torgersen (2011 - 2014)
*Marit Halonen Christensen (2014 - 2015)
*Christer Mjåset (2015 -2019 )
*Kristin Kornelia Utne (2019-)

## Referanser


## Eksterne lenker
* 
*
Júnior Baiano

**Raimundo Ferreira Ramos Jr.** (også kjent som **Júnior** eller Júnior Baiano etter hans hjemstat Bahia, født 14. mars 1970 i Feira de Santana) er en brasiliansk tidligere fotballspiller, og nåværende fotballtrener. Han spilte flere landskamper for  og var med i troppen som spilte under VM i fotball 1998.

## Karriere
### På klubbnivå
Júnior Baiano startet karrieren som profesjonell fotballspiller sent på 1980-tallet, hvor han spilte for Flamengo i Série A. I løpet av de neste 15 årene spilte han i Tyskland og Kina, i tillegg til en rekke klubber i Brasil. I Tyskland er han mest kjent for karantenen over ti kamper som han pådro seg etter å ha slått en medspiller under en kamp, noe som medførte at Werder Bremen kansellerte kontrakten de hadde med ham. Han vant Campeonato Carioca to ganger med Flamengo i henholdsvis 1991 og 2004, og også Copa do Brasil og Série A. Han vant også Copa Conmebol og Recopa Sudamericana med São Paulo i 1994, og Copa Libertadores med Palmeiras i 1999.

Júnior Baiano la opp i 2005, men i desember 2006 signerte han for América fra Rio de Janeiro for å spille for klubben i Campeonato Carioca i starten av 2007. Baiano signerte for Brasiliense i Série B i 2007.

Etter et kort opphold i Volta Redonda i 2009, signerte han for Miami FC i USL First Division, som blir trent av hans tidligere lagkamerat fra landslaget, Zinho.

### Internasjonalt
Júnior Baiano spilte 25 landslangskamper for Brasil i 1997 og 1998, og var en del av troppen som deltok i VM i fotball 1998, CONCACAF Gold Cup 1998, og FIFA Confederations Cup 1997.

## Meritter
#### På klubbnivå
* Campeonato Carioca: 1991, 2004
* Copa do Brasil: 1990
* Série A: 1992, 2000
* Copa Conmebol: 1994
* Recopa Sudamericana: 1994
* Copa Mercosul: 1998, 2000
* Copa Libertadores: 1999

#### Internasjonalt
* FIFA Confederations Cup: 1997

#### Individuelt
* Bola de Prata: 1997

## Referanser


## Eksterne lenker
*
Lydia Rotich

**Lydia Chebet Rotich** (født 8. august 1988) er en kenyansk langdistanseløper som spesialiserer seg på 3000 meter hinder.

Hun ble nummer fem under IAAF World Athletics Final 2009. Hennes personlige rekord er 9.18,03 minutter, satt under Bislett Games 2010.

## Referanser

## Eksterne lenker
*
Laddevin

**Laddevin** var en populær betegnelse på en billig og noe tvilsom sterkvin som ble importert til Norge i store mengder fra nordtyske frihavner på slutten av 1800- og begynnelsen av 1900-tallet. Laddevin ble fremstilt ved å blande billig spansk svakvin med sprit, sukker og essenser. Laddevin var av sosiale årsaker sterkt omdiskutert før restriksjoner ble lagt for omsetningen.

I Oslo var laddevinshandelen på Vaterland beryktet, og for å komme handelen til livs organiserte mange av Vaterlands gårdeiere seg om å ikke leie ut lokaler til laddevinskneiper. Ifølge Henry Røsoch var dette forbudet mot laddevinshandel fremdeles tinglyst heftelse ved en del av eiendommene i bydelen i 1951.

## Referanser
Myndling

**Myndling** er en person som står under vergemål av en formynder (verge). Ordet kommer fra tysk; *Mündling*, beslektet med *myndig*.

## Eksterne lenker

* Myndling (Store norske leksikon)
* Myndling (Ordbok.no)
Lamberto Zannier

**Lamberto Zannier** (født 15. juni 1954 i Fagagna i provinsen Udine) er en italiensk diplomat, som særlig har arbeidet med fredsprosesser, sikkerhetssamarbeid og rustningskontroll. Han er generalsekretær i Organisasjonen for sikkerhet og samarbeid i Europa (OSSE) og var fra 2008 til 2011 sjef for FNs midlertidige administrasjon i Kosovo (UNMIK).

Zannier avla i 1976 doktorgrad med en avhandling i folkerett ved Universitetet i Trieste. Etter et par år hos FAO i Roma, gikk Zannier inn i italiensk utenrikstjeneste. Han var stasjonert i De forente arabiske emirater og i Østerrike. Fra 1991 til 1997 arbeidet han med nedrustning, rustningskontroll og sikkerhetssamarbeid i NATO. Deretter fulgte fra 1997 til 2000 postering i OSSE, der Zannier blant annet ledet forhandlingene om Avtale om tilpasning av Avtale om konvensjonelle styrker i Europa. Fra 2000 til 2002 var Zannier Italias representant i styret for Organisasjonen for forbud mot kjemiske våpen i Haag. Zannier ble deretter ambassadør og arbeidet i OSSE. Fra 2002 til 2006 ledet han organisasjonens senter for forhindring av konflikt. 

Fra 20. juni 2006 til 1. juli 2011 var Zannier FNs generalsekretærs spesialrepresentant for Kosovo og sjef for FNs administrasjon i provinsen (UNMIK). I 2011 ble han utnevnt til generalsekretær i OSSE for en periode på tre år.

## Referanser